Hertugdømmet Cornwall

Hertugdømmet Cornwall (kornisk: Duketh Kernow) var det første hertugdømmet som ble opprettet i England. Det er ett av to som fortsatt eksisterer i Storbritannia. Det andre er hertugdømmet Lancaster. De skiller seg fra hverandre ved at det finnes en hertug av Cornwall, mens Lancaster har vært direkte under kronen siden 1413. Inntekter fra eiendommene går til hertugen, eller til monarken dersom hertugsetet er vakant. Hertugdømmet er atskilt fra det administrative grevskapet Cornwall.

Den eldste sønnen av den regjerende britiske monarken arver hertugdømmet og tittelen hertug av Cornwall ved fødselen eller når en av hans foreldre etterfølger på den britiske tronen, men kan ikke selge eiendom for personlige gevinst og har begrenset rettigheter og inntekter som mindreårig. Om monarken ikke har barn av hankjønn, går rettighetene og ansvaret for hertugdømmet tilbake til kronen og det er ingen hertug. Den nåværende hertug er prins William, prins av Wales.

Hertugdømmets hovedaktivitet er håndteringen av landeiendommer som utgjør totalt 135 000 acre, eller tilsvarende 550 km².Bowern, Philip (13. juli 2015): «Exclusive: Prince William groomed for Duchy role» . Western Morning News. Bortimot halvparten av disse besittelsene er i Devon mens resten er i Cornwall, Herefordshire, Somerset og bortimot hele Scillyøyene (som ligger helt sør i England). Hertugdømmet har også finansielle investeringer.Barnett, Antony (29. januar 2005): «The prince of property and his £460m business empire». The Guardian. For skatteåret som ble avsluttet den 31. mars 2013 ble hertugdømmet verdsatt til 763 millioner britiske pund, og de årlige inntektene var på 19 millioner pund, et overskudd som var 4,1 prosent bedring fra året før.«Duchy of Cornwall : Financial Statements Year ended 31 March 2013»  (PDF). Duchy of Cornwall.

Historie

Ifølge legenden fantes hertugdømmet allerede under kong Uther Pendragon. Goirlois, som var hertug da, gjorde opprør mot Uther da kongen ble besatt av Gorlois' kone Igraine. Uther drepte hertugen, og giftet seg med Igraine. Sammen fikk de sønnen Arthur.

Den historiske dokumentasjonen av hertugdømmet kommer langt senere. Det ble opprettet i 1337 av Edvard III av England, som ga det til sin sønn Edward, den svarte prinsen.

Arverett

Det har siden 1421 vært bestemt at det er monarkens eldste sønn og arving som er hertug av Cornwall. Dersom han dør etter å ha fått en sønn, arver allikevel ikke hans sønn hertugdømmet. Men dersom han dør uten å ha fått en sønn, kan hans bror arve det. Det er med andre ord bare sønnen av en monark som kan være hertug av Cornwall, aldri et barnebarn eller oldebarn selv om han er først i arverekkefølgen til tronen. Dette gjaldt for eksempel Georg III, som var prins av Wales, men ikke hertug av Cornwall.

Inntekter
Tradisjonelt skal hertugen motta visse inntekter, i henhold til føydalsystemets regler. Den nåværende (pr 2023) hertugen, prins William, fikk overrakt sine inntekter på Launceston slott i 1973. Dette inkluderte et par hvite hansker, to greyhounder, et pund pepper og et pund kummin, et par gylne sporer, hundre sølvskillinger, en bue, et spyd og noe peisved.

Dette er dog bare den seremonielle siden ved inntektene. Hertugen har rett til overskuddet fra eiendommene, noe som skal dekke kostnaden for hans offentlige virke. Ettersom hertugdømmet eier omkring 570 km² svært god jord blir det høye inntekter. Bare i 2003 fikk tjente hertugdømmet 9 943 000 pund. Beløpet var skattefritt, men prins Charles valgte frivillig å betale skatt av det.

Våpen
Hertugdømmets våpen er femten gullmynter på et svart felt. Det samme mønsteret brukes som flagg, og det er brukt i prinsen av Wales' store våpen, under hovedskjoldet.

Se også
Hertug av Cornwall

 Referanser 

 Litteratur 
 Kirkhope, John (2013): The Duchy of Cornwall: a feudal remnant? : an examination of the origin, evolution and present status of the Duchy of Cornwall. Ph.D. thesis, University of Plymouth

 Eksterne lenker 

 Hertugdømmets havn St Mary's Harbour på Scillyøyene

Cornwall
Kategori:Cornwall
Kategori:Det britiske monarkiet